[**กรมส่งเสริมและพัฒนาคุณภาพชีวิตคนพิการ**](https://www.facebook.com/dep.go.th?__cft__%5b0%5d=AZUC8Dru6ioMT5ryApvTPZuVH4Z_wD8y7vEM0yr6Rk4TOZhVemVyKj5kF8ZPI9JJcWmOhxaLL0URWpA6lEpvz1k9iv0ByP5tmAcrqyRc3u3Bvs5n5YtSCwzDM6GDVIOiMDGhgjIu65aQJFXBqI8k8O3xa_foprbqn1U1z5Y50bfE8A&__tn__=-UC%2CP-R)

[**9 มกราคม 2023**](https://www.facebook.com/dep.go.th/posts/pfbid0vu3H7vGbJVk5SVqyZUHEqehUyP9zWLc9ivWFVK95TmEit3wLQETD4YgmVHxenWN6l?__cft__%5b0%5d=AZUC8Dru6ioMT5ryApvTPZuVH4Z_wD8y7vEM0yr6Rk4TOZhVemVyKj5kF8ZPI9JJcWmOhxaLL0URWpA6lEpvz1k9iv0ByP5tmAcrqyRc3u3Bvs5n5YtSCwzDM6GDVIOiMDGhgjIu65aQJFXBqI8k8O3xa_foprbqn1U1z5Y50bfE8A&__tn__=%2CO%2CP-R)  ·

**ประชาสัมพันธ์เรื่องการจ้างงานคนพิการ**

ตามที่พระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม ประกอบกับกฎกระทรวงกำหนดจำนวนคนพิการที่นายจ้างหรือเจ้าของสถานประกอบการและหน่วยงานของรัฐจะต้องรับเข้าทำงาน และจำนวนเงินที่นายจ้างหรือเจ้าของสถานประกอบการจะต้องนำส่งเข้ากองทุนส่งเสริมและพัฒนาคุณภาพชีวิตคนพิการ พ.ศ. 2554 และที่แก้ไขเพิ่มเติม กำหนดให้นายจ้างหรือเจ้าของสถานประกอบการที่มีลูกจ้างตั้งแต่ 100 คนขึ้นไป จะต้องรับคนพิการเข้าทำงาน ไม่น้อยกว่า 1 คน เศษที่เกิน 50 ต้องรับคนพิการเพิ่มอีก 1 คน

ปัจจุบัน เป็นการช่วงเวลาที่นายจ้างหรือเจ้าของสถานประกอบการทั่วประเทศ จะต้องปฏิบัติตามกฎหมายและยื่นแบบรายงานผลการปฏิบัติตามกฎหมายการจ้างงานคนพิการประจำปี 2566 จึงขอประชาสัมพันธ์ให้นายจ้างฯ ทราบแนวทางการปฏิบัติตามกฎหมาย ดังนี้

**วิธีการปฏิบัติตามกฎหมายประจำปี 2566**

1. ให้นับจำนวนลูกจ้างที่ไม่ใช่คนพิการทั้งหมดของนิติบุคคล ณ วันที่ 1 ตุลาคม 2565

2. ให้รับคนพิการเข้าทำงานตามมาตรา 33 ก่อนวันที่ 1 มกราคม 2566 (หากได้ล่าช้าจะต้องส่งเงินเข้ากองทุนส่งเสริมและพัฒนาคุณภาพชีวิตคนพิการ ตามจำนวนวันที่ไม่ได้จ้างงาน)

3. ให้ส่งเสริมอาชีพแก่คนพิการหรือผู้ดูแลคนพิการตามมาตรา 35 โดยยื่นคำขอให้สิทธิต่อกรมการจัดหางาน ก่อนวันที่ 31 ธันวาคม 2565

4.ให้ส่งเงินเข้ากองทุนส่งเสริมและพัฒนาคุณภาพชีวิตคนพิการมาตรา 34 ก่อนวันที่ 31 มีนาคม 2566 มิฉะนั้นจะต้องเสียดอกเบี้ยในอัตราร้อยละ 7.5 ต่อปี นับแต่วันที่ 1 เมษายน 2566 เป็นต้นไป

โดยคำนวณจากอัตราค่าจ้าง 328 บาท คูณ 365 วัน คูณจำนวนคนพิการที่ไม่ได้จ้างงาน เป็นเงิน 119,720 บาท ต่อปี ต่อคน

**การยื่นรายงานผลการปฏิบัติตามกฎหมายประจำปี 2566**

​ 1. กรณีสำนักงานใหญ่ของนายจ้างตั้งอยู่กรุงเทพมหานคร ให้ยื่นด้วยตนเอง ณ กองกองทุนและส่งเสริมความเสมอภาคคนพิการ ชั้น 1 อาคาร เอวิออน(AVION) ตั้งอยู่เลขที่ 914 ถนนพระราม5 (ปากซอยระนอง2) แขวงถนนนครไชยศรี เขตดุสิต กรุงเทพมหานคร (ตึกใหม่)

​ 2. กรณีสำนักงานใหญ่ของนายจ้างตั้งอยู่ต่างจังหวัด ให้ยื่นด้วยตนเอง ณ สำนักงานพัฒนาสังคมและความมั่นคงของมนุษย์จังหวัดนั้นๆ

​ 3. ยื่นรายงานมาตรา 33 มาตรา 35 หรือส่งเงินเข้ากองทุนฯ ผ่านระบบอิเล็กทรอนิกส์ โดยสมัครใช้งานระบบได้ที่ [**https://ejob.dep.go.th**](https://ejob.dep.go.th/) ทั้งนี้ สามารถดาวน์โหลดคู่มือได้ที่ [**https://ejob.dep.go.th/ejob/hire\_eservice\_manual\_2022.pdf**](https://l.facebook.com/l.php?u=https%3A%2F%2Fejob.dep.go.th%2Fejob%2Fhire_eservice_manual_2022.pdf&h=AT0O-jyEZYRlwDocO9LtRWRamkzN2kBEyJl3RVxfkc683DbuNkoiwj2bi5BLKVF6uugsHK6kJyBSb1Rz8DTMCwLJeoS6my0dZplkRhR1h71pt7dXvjqaj9gB61-hkBgXKSBM-X5RLc0coz11BZ9qk0azYB1w2HKQ&__tn__=-UK-R&c%5b0%5d=AT3wFeoHg8s7UWt5mw-USu1MVjdhmt415vwUC3t83HxG_EkV-n62RIUeBBp3cuCf5wZ3p6T_FRanfzrMLdlSUP0Wigb9zELjOyxfC5iZq12WVpX7YO0UnLIi2Bg3j7C38R1ouaj3R8Kva6gemKMeoahjo699Em54rFVx8otBpg_5eZIkFt-RM60pkySDYfaQ)